PRITARTA

Kauno miesto savivaldybės tarybos

2020 m. balandžio 28 d.

sprendimu Nr. T-116

**KAUNO MIESTO SAVIVALDYBĖS 2019–2021 METŲ STRATEGINIO VEIKLOS PLANO ĮGYVENDINIMO 2019 METŲ ATASKAITA**

Kauno miesto savivaldybės 2019–2021 metų strateginio veiklos plano įgyvendinimo 2019 metų ataskaita yra parengta remiantis Kauno miesto savivaldybės 2019–2021 metų strateginiu veiklos planu, patvirtintu Kauno miesto savivaldybės tarybos 2019 m. vasario 5 d. sprendimu Nr. T-3 „Dėl Kauno miesto savivaldybės 2019–2021 metų strateginio veiklos plano patvirtinimo“, kuriame buvo 3 programos: Ekonominės raidos skatinimo programa, Sumanios ir pilietiškos visuomenės ugdymo programa ir Darnaus teritorijų ir infrastruktūros vystymo programa. Ataskaita parengta remiantis šių programų vykdytojų pateikta informacija.

**Ekonominės raidos skatinimo programoje**, kuria siekiama įgyvendinti Strateginio plėtros plano prioritetinę sritį – tvarios ekonominės raidos skatinimas ir konkurencingumo didinimas, buvo numatytos kelios veiklos kryptys: palankesnių sąlygų verslui sudarymas, investicijų pritraukimas, turizmo skatinimas, kultūros paslaugų plėtra.

Pagrindiniai programos tikslai:

01. Sudaryti palankiausias sąlygas verslui Lietuvoje.

02. Skatinti kultūros paslaugų plėtrą ir įveiklinti kultūros paveldo objektus.

03. Kurti viešąją turizmo informacinę sistemą ir vystyti miesto turizmo rinkodarą.

Programos vykdytojai: Kauno miesto savivaldybės administracijos Ryšių su visuomene skyrius, Plėtros programų ir investicijų skyrius, Sveikatos apsaugos skyrius, Užsienio ryšių skyrius, Energetikos skyrius, Kultūros paveldo skyrius, Personalo valdymo skyrius, Kultūros skyrius, Bendrųjų reikalų skyrius ir Statybos valdymo skyrius.

Efekto kriterijai:

E.01.01. Nedarbo lygis Kauno mieste (%), planuotas – 5 %; pasiektas lygis 2019 m. – 9,2 %.

*Tendencija palyginti su 2018 m. ↑ 1,6 %, remiantis užimtumo tarnybos pateiktais duomenimis.*

E.01.02. Į Savivaldybės biudžetą įskaityto gyventojų pajamų mokesčio dalis, tenkanti vienam gyventojui (tūkst. Eur), planuota – 0,57; pasiekta 2019 m. – 0,6.

*Tendencija palyginti su 2017 m. ↑ 0,13, 2018 m. ↑ 0,04 tūkst. Eur vienam gyventojui.*

E.01.03. Vidutinis Kauno miesto gyventojo mėnesinis darbo užmokestis (bruto) (Eur), planuotas – 905,77 Eur; pasiektas 2019 m. – 1406,6 Eur.

*Tendencija palyginti su 2017 m.* *↑ 552,1 Eur, 2018 m. ↑ 452,5 Eur.*

E.01.04. Nuolatinių gyventojų skaičius metų pradžioje Kauno mieste, planuotas – 285954; pasiektas 2019 m. – 286754.

*Tendencija palyginti su 2017 m. ↓ 5937, 2018 m. ↓ 1609, lyginant sausio 1 d. duomenis.*

E.01.05. Nedarbo lygio Kauno mieste pokytis palyginti su praėjusiais metais (%), planuotas – 0,4; pasiektas lygis 2019 m. – 0,6.

*Tendencija su 2018 m. kol kas nepalyginama, kadangi remiamasi užimtumo tarnybos pateiktais duomenimis, kurie pateikiami nuo 2018 m.*

E.01.06. Į Savivaldybės biudžetą įskaityto gyventojų pajamų mokesčio dalies, tenkančios vienam gyventojui, pokytis palyginti su praėjusiais metais (%), planuota – 3,6 %, pasiekta 2019 m. – 9,1 %.

*Tendencija palyginti su 2017 m. ↑ 4,7 %, 2018 m. ↓ 4,9 %.*

E.01.07. Vidutinio Kauno miesto gyventojų mėnesinio darbo užmokesčio (bruto) pokytis, palyginti su praėjusiais metais (%), planuota – 6 %, pasiektas 2019 m. – 47,4 %.

*Tendencija palyginti su 2017 m. ↑ 37,9 %, 2018 m. ↑ 35,7% .*

E.01.08. Nuolatinių gyventojų Kauno mieste metų pokytis pradžioje palyginti su praėjusiais metais (%), planuota – (-1,16 %); pasiektas 2019 m. – (-0,6) %.

*Tendencija palyginti su 2017 m.* *↑ 1,1 %, 2018 m. ↑ 0,9 %.*

**Sumanios ir pilietiškos visuomenės ugdymo programoje** buvo suplanuotos priemonės besimokančios visuomenės poreikius atitinkančioms švietimo paslaugoms teikti, visoms socialinėms grupėms įtraukti į sporto veiklą, kokybiškų ir visiems prieinamų sveikatos ir socialinių paslaugų plėtrai, Savivaldybės teikiamų viešųjų paslaugų kokybei gerinti, viešajai tvarkai mieste užtikrinti, gyventojų bendruomeniškumui skatinti.

Pagrindiniai programos tikslai:

01. Teikti besimokančios visuomenės poreikius atitinkančias švietimo paslaugas.

02. Sudaryti sąlygas visų socialinių grupių įtraukimui į sporto veiklą.

03. Teikti kokybiškas ir visiems prieinamas sveikatos priežiūros ir socialinės paslaugas, mažinti socialinę atskirtį.

04. Teikti aukštos kokybės viešąsias paslaugas, efektyviai valdyti miestą.

05. Kurti saugų ir bendruomenišką miestą.

Programos vykdytojai: Kauno miesto savivaldybės administracijos Švietimo skyrius, Bendrųjų reikalų skyrius, Finansų ir ekonomikos skyrius, Statybos valdymo skyrius, Plėtros programų ir investicijų skyrius, Sporto skyrius, Sveikatos apsaugos skyrius, Socialinių paslaugų skyrius, Socialinės paramos skyrius, Viešosios tvarkos skyrius, E. paslaugų ir informacinių technologijų skyrius, Centrinis apskaitos skyrius, Centralizuotas vidaus audito skyrius, Personalo valdymo skyrius, Teisės ir konsultavimo skyrius, Klientų aptarnavimo skyrius, Civilinės metrikacijos skyrius, Dokumentų skyrius, Miesto tvarkymo skyrius, Nekilnojamo turto skyrius, Juridinių asmenų skyrius, seniūnijos.

Efekto kriterijai:

E.02.01. Rezultatų vertinimo vidurkis (vnt.), planuota – 2,8, pasiektas lygis 2019 m. – 2,7.

*Tendencija palyginti su 2017 m.* *↓ 0,3 %, 2018 m. ↓ 0,3 %.*

E.02.02. Ugdymo ir mokinių patirčių vidurkis (vnt.), planuota – 2,8, pasiektas lygis 2019 m. – 2,7.

*Tendencija palyginti su 2017 m. ↓ 9,3; 2018 m. ↓ 9,3.*

E.02.03. Vidutinė tikėtina gyvenimo trukmė Kauno miesto savivaldybėje (metai), planuota – 78, pasiekta 2019 m. – 77,2.

*Tendencija palyginti su 2017 m. ↑ 1,57; 2018 m. ↑ 0,82.*

E.02.04. Vidutinės tikėtinos gyvenimo trukmės Kauno miesto savivaldybėje pokytis palyginti su praėjusiais metais (proc.), planuota – 0,18 %, pasiektas 2019 m. – 1,1 %.

*Tendencija palyginti su 2017 m. ↑ 0,5 %, 2018 m. ↓ 0,11 %.*

E.02.05. Gyventojų pasitikėjimas Savivaldybe (punktas), planuota – 8,25, pasiekta 2019 m. – 7,8.

*Tendencija palyginti su 2017 m. (tais metais buvo atliktas tyrimas) ↓ 0,3.*

E.02.06. Gyventojų pasitenkinimas Savivaldybės teikiamomis paslaugomis (punktas), planuota – 7,6, pasiekta 2019 m. – 7,8.

*Tendencija palyginti su 2017 m. (tais metais buvo atliktas tyrimas) ↑ 0,4.*

Siekiant Strateginio plėtros plano ilgalaikio prioriteto – darnaus teritorijų ir infrastruktūros vystymo, įgyvendinama **Darnaus teritorijų ir infrastruktūros vystymo programa.** Jos pagrindiniai tikslai:

03.01. Kurti efektyvią ir modernią inžinerinio aprūpinimo infrastruktūrą.

03.02. Plėtoti kokybišką ir saugią susisiekimo infrastruktūrą.

03.03. Palaikyti saugią ir švarią aplinką, efektyviai tvarkyti atliekas.

03.04. Darniai planuoti miesto teritoriją, kurti kokybišką gyvenamąją aplinką.

Programos vykdytojai: Kauno miesto savivaldybės administracijos Nekilnojamo turto skyrius, Plėtros programų ir investicijų skyrius, Energetikos skyrius, Daugiabučių namų renovavimo ir administravimo skyrius, Statybos valdymo skyrius, Transporto ir eismo organizavimo skyrius, Miesto tvarkymo skyrius, Aplinkos apsaugos skyrius, Miesto planavimo ir architektūros skyrius, Centrinis viešųjų pirkimų ir koncesijų skyrius ir Viešosios tvarkos skyrius.

E.03.01. Aplinkos oro kokybė (KD10 paros ribinės vertės viršijimas per metus) (d.), planuota – 35, pasiektas lygis 2019 m. – 43.

*Tendencija palyginti su 2017 m. ↑ 12, 2018 m. ↑ 12.*

E.03.02. Avaringumo lygis (įskaitinių kelių eismo įvykių skaičius 100000 gyventojų), planuota – 150, pasiektas lygis 2019 m. – 142,0.

*Tendencija palyginti su 2017 m. ↓ 15,6, 2018 m. ↓ 25.*

E.03.03. Viešųjų erdvių tvarkymu ir priežiūra patenkintų gyventojų dalis (%), pasiektas lygis 2019 m. – 76 %.

*Tendencija palyginti su 2017 m. (tais metais buvo atliktas tyrimas) ↑ 1.*

E.03.04. Vidutinės centralizuotai teikiamos šilumos Kauno mieste kainos (ct/kWh) (be PVM) santykis su didžiųjų Lietuvos miestų kainos vidurkiu (%), planuota – 96 %, pasiektas2019 m. – 90 %.

*Tendencija palyginti su 2017 m. ↓ 5,96 %, 2018 m. ↓ 6,32 %.*

1 lentelėje pateikiama informacija apie Strateginio veiklos plano (toliau **–** SVP) programų finansavimą iš visų finansavimo šaltinių 2019 m. ir lėšų panaudojimą.

1 lentelė. 2019 m. programų asignavimų suvestinė

| **Programos:** | | **2019 m. asignavimų (iš visų finansavimo šaltinių) planas, tūkst. Eur** | | |
| --- | --- | --- | --- | --- |
| **kodas** | **pavadinimas** | **patvirtintas** | **patikslintas** | **įvykdymas** |
| 01 | Ekonominės raidos skatinimo programa | 20 674,7 | 17 127,0 | 15 705,0 |
| 02 | Sumanios ir pilietiškos visuomenės ugdymo | 305 110,1 | 309 786,2 | 301 909,6 |
| 03 | Darnaus teritorijų ir infrastruktūros vystymo programa | 114 692,0 | 107 406,6 | 99 820,1 |
| **Iš viso:** | | **440 476,8** | **434 319,8** | **417 434,7** |

Programų tikslams pasiekti ir uždaviniams įgyvendinti planuojamos priemonės, kurias kuruoja programų vykdytojai. 2019 m. pagal 3 programas buvo vykdoma 515 priemonių. 2019 m. įvykdytų pagal planą priemonių buvo 372 (72,23 proc.), iš dalies įvykdytos – 120 (23,3 proc.), neįvykdytų – 23 (4,47 proc.) (žr. 2 lentelę).

2 lentelė. 2019–2021 m. SVP programų priemonių įvykdymas 2019 m.

| **Programos pavadinimas** | **Programos priemonės ir jų įvykdymas** | | | | |
| --- | --- | --- | --- | --- | --- |
| **Planuota** | **Įvykdyta** | **Iš dalies įvykdyta** | **Neįvykdyta** |
| Ekonominės raidos skatinimo programa | 60 | 34 | 22 | 4 |
| Sumanios ir pilietiškos visuomenės ugdymo programa | 354 | 268 | 74 | 12 |
| Darnaus teritorijų ir infrastruktūros vystymo programa | 101 | 70 | 24 | 7 |
| **Iš viso** | **515** | **372** | **120** | **23** |

Didžiausią įtaką plano priemonių nevykdymui ar daliniam įvykdymui turėjo neskirtas finansavimas iš kai kurių finansavimo šaltinių, nepatvirtinti projektų finansavimo sąlygų aprašai ir kvietimai teikti paraiškas, užsitęsusios Europos Sąjungos projektų paraiškų derinimo ir viešųjų pirkimų procedūros, techninių projektų rengimas, rangos darbų sutarčių terminų vėlavimas.

Programų vykdymas nagrinėjamas pagal 2019 metams planuotus programos tikslų (rezultato – R) ir programų uždavinių (produkto – P) vertinimo kriterijus. Vertinimo kriterijai pažymėti: ↑ – įvykdyta didesnėmis apimtimis, ↓ – įvykdyta mažesnėmis apimtimis, ○ – įvykdyta pagal planą. Programų priemonių (indėlio) kriterijų vykdymas pateiktas 1, 2 ir 3 prieduose.

**01 Ekonominės raidos skatinimo programa**

01.01. Tikslas. Sudaryti palankiausias sąlygas verslui Lietuvoje

01.01.01. Uždavinys. Didinti miesto investicinį patrauklumą, skatinti verslo plėtrą ir tarptautinį bendradarbiavimą.

|  |  |  |  |  |  |  |  |
| --- | --- | --- | --- | --- | --- | --- | --- |
| **Vertinimo kriterijaus:** | | | | **2019 m.** | | **Vertinimas** | **Pastabos** |
| **kodas** | **rūšis** | **pavadinimas** | **mato vnt.** | **Planuo-tas** | **Pasiek-tas** |
| 01.01. | Rezultatas | Darbo vietų paslaugų centruose, tenkančių 1000 gyventojų, skaičius | vnt. | 9 | 9,5 | ↑ |  |
| Veikiantys ūkio subjektai metų pradžioje | vnt. | 14543 | 14425 | ↓ |  |
| Įregistruoti ūkio subjektai metų pradžioje | vnt. | 28640 | 30593 | ↑ |  |
| Įregistruotų ūkio subjektų pokytis palyginti su praėjusiais metais | proc. | 0,5 | 2,83 | ↑ |  |
| Veikiančių ūkio subjektų pokytis palyginti su praėjusiais metais | proc. | 2 | 1,17 | ↓ |  |
| 01.01.01. | Produktas | Tiesioginės užsienio investicijos, tenkančios vienam Kauno miesto gyventojui | Eur | 3786 | 5297 | ↑ |  |
| Materialinės investicijos, tenkančios vienam Kauno miesto gyventojui | Eur | 3160 | 3306 | ↑ |  |

01.02. Tikslas. Skatinti kultūros paslaugų plėtrą ir įveiklinti kultūros paveldo objektus

01.02.01. Uždavinys. Užtikrinti Savivaldybės biudžetinių įstaigų teikiamų kultūros paslaugų kokybę ir prieinamumą.

01.02.02. Uždavinys. Skatinti miesto bendruomenės kultūrines iniciatyvas ir plėtoti viešąją kultūros infrastruktūrą.

01.02.03. Uždavinys. Užtikrinti kultūros paveldo saugojimą, tvarkymą ir įveiklinimą.

|  |  |  |  |  |  |  |  |
| --- | --- | --- | --- | --- | --- | --- | --- |
| **Vertinimo kriterijaus:** | | | | **2019 m.** | | **Vertinimas** | **Pastabos** |
| **kodas** | **rūšis** |  |  | **Planuo-tas** | **Pasiek-tas** |
| 01.02. | Rezultatas | Gyventojų pasitenkinimo kultūros paveldo tvarkymu Kauno m. indeksas | punktas | 8,1 | 8,1 | ○ | Tyrimo, atlikto 2017 m. reikšmė buvo 8, tad lyginant su 2017 m., gyventojų pasitenkinimas pakito teigiama prasme |
| Gyventojų pasitenkinimo kultūros paslaugomis indeksas | punktas | 8,6 | 8,5 | ↓ | Tyrimo, atlikto 2017 m. reikšmė buvo 8,5, tad lyginant su 2017 m., gyventojų pasitenkinimas nepakito |
| 01.02.01. | Produktas | Savivaldybės kultūros biudžetinių įstaigų pajamos, gautos už mokamas paslaugas | Eur | 563450 | 867315 | ↑ | Lėšų uždirbta daugiau nei planuota – patvirtinus naujus paslaugų įkainius, teikta daugiau kokybiškesnių, brangesnių paslaugų, pilnai pradėjo veikti Kauno kultūros centras: atidarytos erdvės patalpų nuomai. |
| Kultūros įstaigose apsilankiusių asmenų skaičius | vnt. | 1174584 | 1281771 | ↑ | Vykdyta daugiau renginių viešose vietose (parkų atidarymo renginiai, daugiau edukacinių veiklų kalėdiniame miestelyje ir kt.) |
| Savivaldybės kultūros biudžetinių įstaigų pajamų, gautų už mokamas paslaugas, pokytis palyginti su praėjusiais metais | proc. | 7,00 | 27,00 | ↑ |  |
| 01.02.02. | Produktas | Kultūros objektų, kuriuose pagerintos sąlygos ir jų prieinamumas, skaičius | vnt. | 5,00 | 5,00 | ○ |  |
| Kauno miesto nevyriausybinių organizacijų, įtrauktų į kultūros paslaugų teikimą, skaičius | vnt. | 85,00 | 38,00 | ↓ | Rodiklis mažesnis, nes finansuota mažiau projektų nei ankstesniais metais (gauta mažiau paraiškų). |
| Kultūros objektų, kuriuose pagerintos sąlygos ir jų prieinamumas, skaičiaus pokytis lyginant su praėjusiais metais | proc. | 30,00 | -40,00 | ↓ | 2019 m. buvo 9 objektai, 2020 m. - 5. |
| 01.02.03. | Produktas | Tvarkomų kultūros paveldo objektų ir statinių skaičius | vnt. | 50,00 | 50,00 | ○ |  |

01.03. Tikslas. Kurti viešąją turizmo informacinę sistemą ir vystyti miesto turizmo rinkodarą

01.03.01. Uždavinys. Plėtoti viešąją turizmo ir miesto įvaizdį gerinančią infrastruktūrą ir sudaryti palankias sąlygas turizmo paslaugų plėtrai

|  |  |  |  |  |  |  |  |
| --- | --- | --- | --- | --- | --- | --- | --- |
| **Vertinimo kriterijaus:** | | | | **2019 m.** | | **Vertinimas** | **Pastabos** |
| **kodas** | **rūšis** | **pavadinimas** | **mato vnt.** | **Planuo-tas** | **Pasiek-tas** |
| 01.03. | Rezultatas | Apgyvendintų turistų skaičius apgyvendinimo įstaigose | vnt. | 349487 | 268183 | ↓ |  |
| Apgyvendinimo įstaigose apgyvendintų turistų skaičiaus pokytis lyginant su praėjusiais metais | proc. | 5,00 | 9,30 | ↑ |  |
| Turistų pasitenkinimo turizmo paslaugomis Kauno mieste indeksas | punktas |  |  |  | Nėra duomenų. Turistų pasitenkinimo tyrimas planuojamas 2020 m. |
| 01.03.01. | Produktas | Oro transportu Kauno miestą pasiekusių keleivių skaičius | vnt. | 778657 | 1160682 | ↑ |  |
| Interneto svetainės „Visit Kaunas“ lankytojų skaičius | vnt. | 300000 | 331674 | ↑ |  |
| Oro transportu Kauno miestą pasiekusių keleivių skaičiaus pokytis lyginant su praėjusiais metais | proc. | 1,00 | 15,00 | ↑ |  |
| Interneto svetainės „Visit Kaunas“ lankytojų skaičiaus pokytis lyginant su praėjusiais metais | proc. | 9,00 | 9,00 | ○ |  |

Ekonominės raidos skatinimo programos priemonių vykdymo ataskaita pateikta 1 priede.

**02 Sumanios ir pilietiškos visuomenės ugdymo programa**

02.01. Tikslas. Teikti besimokančios visuomenės poreikius atitinkančias švietimo paslaugas

02.01.01. Uždavinys. Formuoti efektyvų formaliojo ir neformaliojo ugdymo įstaigų tinklą

02.01.02. Uždavinys. Plėtoti akademinį, besimokantį ir sumanų miestą

02.01.03. Uždavinys. Užtikrinti kryptingą jaunimo politikos įgyvendinimą

|  |  |  |  |  |  |  |  |
| --- | --- | --- | --- | --- | --- | --- | --- |
| **Vertinimo kriterijaus:** | | | | **2019 m.** | | **Vertinimas** | **Pastabos** |
| **kodas** | **rūšis** | **pavadinimas** | **mato vnt.** | **Planuo-tas** | **Pasiek-tas** |
| 02.01. | Rezultatas | Mokyklinio amžiaus vaikų, nesimokančių mokykloje, dalis nuo visų mokyklinio amžiaus vaikų | proc. | 5,00 | 5,00 | ○ |  |
| Patenkintų prašymų dalis nuo vietų ikimokyklinėse įstaigose skaičiaus | proc. | 82,00 | 80,00 | ↓ | Pasiektas rodiklis lyginant su 2018 m. nekito |
| Gyventojų pasitenkinimas Savivaldybės finansuojamų švietimo įstaigų teikiamomis paslaugomis indeksas | punktas | 7,30 | 7,80 | ↑ | Tyrimo, atlikto 2017 m. reikšmė buvo 7,2, tad lyginant su 2017 m., gyventojų pasitenkinimas pakito teigiama prasme |
| 02.01.01. | Produktas | Vaikų skaičiaus vidurkis ikimokyklinio ugdymo grupėje | vnt. | 15,00 | 15,00 | ○ |  |
| Mokinių skaičiaus vidurkis bendrojo ugdymo įstaigos klasėje | vnt. | 23,00 | 24,00 | ↑ |  |
| Modernizuotų įstaigų skaičius | vnt. | 30,00 | 25,00 | ↓ |  |
| 6 klasės mokinių, pasiekusių rašymo pagrindinį ir aukštesnįjį lygius, dalis | proc. | 75,00 | 76,00 | ↑ |  |
| Išlaikiusių matematikos pagrindinio ugdymo pasiekimų patikroje 7–10 balais mokinių dalis nuo bendro dalyvavusiųjų skaičiaus | proc. | 50,00 | 41,00 | ↓ | Kasmet prastėjantys mokinių gebėjimai matematikos srityje ženkliai nulemia ir rezultatus, dalyvaujant pagrindinio ugdymo pasiekimų patikroje. |
| Kandidatų, surinkusių 36–100 balų laikant valstybinį lietuvių kalbos egzaminą, dalis nuo jį pasirinkusiųjų skaičiaus | proc. | 65,00 | 64,00 | ↓ | Žemesnį procentą nulėmė profesinio mokymo centrų kandidatų pasiekti rezultatai. |
| Patyčių švietimo įstaigose indekso pokytis | proc. | 0,07 | 0,08 | ↑ |  |
| 02.01.02. | Produktas | Mokinių, užimtų neformaliojo ugdymo veiklomis, dalis nuo bendro mokinių skaičiaus bendrojo ugdymo mokyklose | proc. | 68,00 | 68,00 | ○ |  |
| Organizuotų tarptautinių renginių skaičius | vnt. | 7 | 7 | ○ |  |
| Dalyvių iš užsienio šalių dalis nuo bendro dalyvių skaičiaus | proc. | 30 | 35 | ↑ |  |
| 02.01.03. | Produktas | Pasitenkinimo jaunimo politikos kokybe Kauno mieste indeksas | punktas | 8,4 | 8,1 | ↓ | 2017 m. atlikto tyrimo reikšmė buvo 8,2, tad lyginant su 2017 m., gyventojų pasitenkinimas nukrito 0,1 punktu. |

02.02. Tikslas. Sudaryti sąlygas visų socialinių grupių įtraukimui į sporto veiklą

02.02.01. Uždavinys. Užtikrinti sporto paslaugų kokybę ir prieinamumą Kauno miesto sporto mokyklose

02.02.02. Uždavinys. Skatinti miesto bendruomenės sporto iniciatyvas ir plėtoti viešąją sporto infrastruktūrą

|  |  |  |  |  |  |  |  |
| --- | --- | --- | --- | --- | --- | --- | --- |
| **Vertinimo kriterijaus:** | | | | **2019 m.** | | **Vertinimas** | **Pastabos** |
| **kodas** | **rūšis** | **pavadinimas** | **mato vnt.** | **Planuo-tas** | **Pasiek-tas** |
| 02.02. | Rezultatas | Sporto varžybų ir sveikatingumo renginių dalyvių skaičius, tenkantis 10000 gyventojų | vnt. | 2200 | 2056 | ↓ |  |
| Gyventojų pasitenkinimo viešąja sporto infrastruktūra indeksas | punktas | 8,1 | 8,1 | ○ | Tyrimo, atlikto 2017 m. reikšmė buvo 8, tad lyginant su 2017 m., gyventojų pasitenkinimas pakito teigiama prasme |
| Gyventojų pasitenkinimo sporto paslaugomis Kauno mieste indeksas | punktas | 7,7 | 7,8 | ↑ | Tyrimo, atlikto 2017 m. reikšmė buvo 7,56, tad lyginant su 2017 m., gyventojų pasitenkinimas pakito teigiama prasme |
| 02.02.01. | Produktas | Savivaldybės sporto biudžetinių įstaigų pajamos, gautos už mokamas paslaugas | Eur | 763800 | 906500 | ↑ |  |
| Savivaldybės ar jos kontroliuojamų juridinių asmenų organizuotų kūno kultūros ir sporto renginių skaičius | vnt. | 502 | 487 | ↓ |  |
| Savivaldybės ir jos kontroliuojamų juridinių asmenų organizuotų kūno kultūros ir sporto renginių skaičiaus pokytis palyginti su praėjusiais metais | proc. | 2 | 0,9 | ↓ |  |
| Savivaldybės biudžetinėse įstaigose sportuojančių moksleivių dalis nuo visų moksleivių | proc. | 20 | 19,3 | ↓ |  |
| 02.02.02. | Produktas | Sporto infrastruktūros tvarkymui skirtos lėšos vienam Kauno miesto gyventojui | Eur | 40,93 | 0,43 | ↓ | Dėl lėšų trūkumo įrengtos 2 žaidimų aikštelės, remontuoti jau pastatyti įrenginiai. |
| Renginių, iš dalies finansuotų Savivaldybės biudžeto lėšomis, vidutinis dalyvių skaičius | vnt. | 210 | 213 | ↑ |  |

02.03. Tikslas.Teikti kokybiškas ir visiems prieinamas sveikatos priežiūros ir socialinės paslaugas, mažinti socialinę atskirtį

02.03.01. Uždavinys. Užtikrinti kokybiškas ir saugias sveikatos priežiūros paslaugas

02.03.02. Uždavinys. Užtikrinti savivaldybės biudžetinių įstaigų teikiamų socialiniu paslaugų kokybę ir prieinamumą

02.03.03. Uždavinys. Didinti socialinės paramos tikslingumą, prieinamumą, administravimo kokybę ir efektyvumą

02.03.04. Uždavinys. Skatinti socialinių paslaugų plėtrą ir plėtoti socialinių paslaugų infrastruktūrą

|  |  |  |  |  |  |  |  |
| --- | --- | --- | --- | --- | --- | --- | --- |
| **Vertinimo kriterijaus:** | | | | **2019 m.** | | **Vertinimas** | **Pastabos** |
| **kodas** | **rūšis** | **pavadinimas** | **mato vnt.** | **Planuo-tas** | **Pasiek-tas** |
| 02.03. | Rezultatas | Šeimų, atstačiusių socialinius įgūdžius dalis nuo gavusių socialines paslaugas šeimų skaičiaus | proc. | 30 | 38 | ↑ | Visos paslaugos buvo teikiamos 505 šeimoms, kurios patiria riziką. Iš jų 190 šeimų, atstatė socialinius įgūdžius ir pradėjo gyventi be socialinio darbuotojos pagalbos. |
|  |  | Pirminės sveikatos priežiūros paslaugų gavėjų, vertinančių Kauno mieste teikiamas paslaugas teigiamai, dalis nuo visų apklaustų šios paslaugos gavėjų | punktas | 6,8 | 7,1 |  | Tyrimo, atlikto 2017 m. reikšmė buvo 6,7, tad lyginant su 2017 m., gyventojų pasitenkinimas pakito teigiama prasme |
|  |  | Institucinių paslaugų ir paslaugų į namus (bendruomeninių paslaugų) santykis | proc. | 0,4 | 2,3 | ↑ | Viso 1800 asmenų buvo suteikta bendruomeninių paslaugų Kauno mieste. Institucinių paslaugų buvo suteikta 780 asmenų. Padidėjo skaičius asmenų, kuriems teikiamos bendruomeninės paslaugos, kadangi savivaldybė perka papildomas socialines paslaugas iš NVO sektoriaus, kad institucinė globa būtų nutolinta, o paslaugas asmenys gautų savo namuose. |
|  |  | Vaikų, globojamų šeimoje, dalis nuo viso be tėvų globos likusių vaikų skaičiaus | proc. | 70 | 73 | ↑ | Kauno m. 2019-12-31 globojamų vaikų buvo 529, iš jų - 387 globojami šeimoje. |
| Socialinės rizikos asmenų, įgijusių socialinius įgūdžius (atsisakiusių žalingų įpročių, atkūrusių socialinius santykius su kitais asmenimis) (pagal socialinio darbuotojo išvadą) dalis nuo viso socialines paslaugas gavusių asmenų skaičiaus | proc. | 30 | 36 | ↑ |  |
|  |  | Asmenų, aprūpintų socialiniu būstu, dalis nuo visų asmenų, įtrauktų į sąrašą socialiniam būstui gauti | proc. | 15,00 | 12,27 | ↓ | Palyginus su 2018 m. (11 proc.), aprūpinti daugiau asmenų, įtrauktų į sąrašą socialiniam būstui gauti |
|  |  | Socialinės pašalpos gavėjų skaičius, tenkantis 1000 savivaldybės gyventojų | vnt. | 33,00 | 31,45 | ↓ |  |
| 02.03.01. | Produktas | Pirminės sveikatos priežiūros paslaugų gavėjų, vertinančių Kauno mieste teikiamas paslaugas teigiamai, dalis nuo visų apklaustų šios paslaugos gavėjų | proc. | 68 | 71 | ↑ |  |
| 02.03.02. | Produktas | Patenkintų gautomis kokybiškomis socialinėmis paslaugomis asmenų skaičius nuo visų gavusiųjų paslaugas | vnt. | 20,00 | 91,00 | ↑ | 2019 m. Kauno kartų namuose apklausti 45 asmenys, paslaugų kokybę įvertino 95 proc. (įstaigoje 69 vietos). Negalią turinčių asmenų centre "Korys" apklausti 66 socialinės priežiūros ir dienos socialinės globos gavėjai (įstaigoje 85 vietos šioms paslaugoms teikti). Kauno miesto socialinių paslaugų centre buvo vertinta integrali pagalba namuose, vertinimą atliko Europos socialinės fondo agentūra, apklaustųjų nuomone 100 proc. patenkinti gautomis paslaugomis (dienos socialinės globos asmens namuose vietų skaičius - 65). Bendras vidurkis 91 proc. |
|  |  | Paslaugų gavėjų, gavusių socialines paslaugas, dalis nuo bendro vaikų globėjų (rūpintojų), įvaikintojų Kauno mieste skaičiaus | vnt. | 70,00 | 85,00 | ↑ | Kauno m. 2019-12-31 paslaugų gavėjų yra 359, o bendras globėjų (įvaikintojų) skaičius - 422. |
| 02.03.03. | Produktas | Socialinių pašalpų gavėjų skaičius lyginant su vidutiniu socialinių pašalpų gavėjų skaičiumi didžiuosiuose miestuose, 1000-iui gyventojų | proc. | 14,00 | 13,39 | ↓ |  |
|  |  | Neišmokėtų išmokų ir kompensacijų, kurių mokėjimas nutrauktas nustačius jų mokėjimo nepagrįstumą, dalis nuo bendro paskirtų išmokų ir kompensacijų skaičiaus | proc. | 4,30 | 8,63 | ↑ | Neišmokėtų išmokų dalis ženkliai padidėjo, kadangi 2019 metais buvo paskirta mažiau išmokų, kompensacijų (77495 priimtų sprendimų skaičius), negu 2018 metais (133642 priimtų sprendimų skaičius). |
| 02.03.04. | Produktas | Seniūnijos gyventojų, gavusių bendruomenės teiktas paslaugas, dalis nuo seniūnijos gyventojų skaičiaus | proc. | 20,00 | 6,08 | ↓ | Įgyvendintose veiklose dalyvavę asmenys - 17428. Nuolatinių Kauno miesto gyventojų sausio 1 d. fiksuota 286754. |

02.04. Tikslas. Teikti aukštos kokybės viešąsias paslaugas, efektyviai valdyti miestą

02.04.01. Uždavinys. Didinti miesto valdymo efektyvumą

02.04.02. Uždavinys. Gerinti teikiamų viešųjų paslaugų kokybę

02.04.04. Uždavinys. Savivaldybės juridinių asmenų optimizuotų veiklų skaičius

|  |  |  |  |  |  |  |  |
| --- | --- | --- | --- | --- | --- | --- | --- |
| **Vertinimo kriterijaus:** | | | | **2019 m.** | | **Vertinimas** | **Pastabos** |
| **kodas** | **rūšis** | **pavadinimas** | **mato vnt.** | **Planuo-tas** | **Pasiek-tas** |
| 02.04. | Rezultatas | Savivaldybės biudžeto pajamos, gaunamos iš Savivaldybės turto, tenkančio vienam Savivaldybės gyventojui | Eur | 25,00 | 28,00 | ↑ | 2019-12-31 gautų pajamų už negyvenamųjų statinių nuomą, būsto nuomą, statinių ir patalpų pardavimą suma (8127414 Eur) padalinta iš Kauno m. savivaldybės gyventojų skaičiaus 2019-01-01 dienai (Statistikos departamento duomenimis 286763) |
| Kauno miesto e. paslaugų portale užsakomų elektroninių paslaugų (3/4 brandos lygis) kiekis | vnt. | 10699 | 15699 | ↑ |  |
| Savivaldybei priklausančių nenaudojamų pastatų ir patalpų plotas, tenkantis 100 Savivaldybės gyventojų | kv. m | 13,00 | 23,00 | ↑ | Negyvenamosios ir gyvenamosios paskirties nenaudojamų patalpų plotas (neįtrauktas laikinai nenaudojamų remontuojamų patalpų plotas) (65889,86 kv. m) padalintas iš Kauno m. savivaldybės gyventojų skaičiaus 2019-01-01 (Statistikos departamento duomenimis 286763) ir padauginta iš 100 |
| Kauno miesto e. paslaugų portale užsakomų elektroninių paslaugų (3/4 brandos lygis) kiekio pokytis palyginti su praėjusiais metais | proc. | 0,20 | 3,65 | ↑ |  |
| 02.04.01 | Produktas | Savivaldybės administracijos darbuotojui tenkantis aptarnauti Savivaldybės gyventojų skaičius | vnt. | 470 | 476 | ↑ |  |
| 02.04.02. | Produktas | Savivaldybės administracijos darbuotojų, kėlusių kvalifikaciją, dalis nuo bendro Savivaldybės administracijos darbuotojų skaičiaus | proc. | 90 | 34 | ↓ | Rodiklis nepasiektas, kadangi buvo perskirstytos lėšos , skirtos mokymams, be to, kompetencijos kėlimui buvo taikomas savišvietos metodas, daug darbuotojų ir Savivaldybės administracijos padalinių vadovų vyko į nemokamai organizuojamus seminarus. |
| 02.04.04. | Produktas | Savivaldybės juridinių asmenų optimizuotų veiklų skaičius | vnt. | 3 | 2 | ↓ | Optimizuotos veiklos:  1. AB „Kauno energija“, UAB „Kauno vandenys“, UAB „Kauno švara“ ir UAB Kauno butų ūkio sąskaitų už komunalines paslaugas konsolidavimas;  2. Elektroninės vieningos savitarnos sistemos sukūrimas |

02.05. Tikslas. Kurti saugų ir bendruomenišką miestą

02.05.01. Uždavinys. Užtikrinti viešąją tvarką mieste

02.05.02. Uždavinys. Skatinti ir ugdyti gyventojų bendruomeniškumą

|  |  |  |  |  |  |  |  |
| --- | --- | --- | --- | --- | --- | --- | --- |
| **Vertinimo kriterijaus:** | | | | **2019 m.** | | **Vertinimas** | **Pastabos** |
| **kodas** | **rūšis** | **pavadinimas** | **mato vnt.** | **Planuo-tas** | **Pasiek-tas** |
| 02.05. | Rezultatas | Nusikalstamos veikos 100000 gyventojų | vnt. | 3130,90 | 2280 | ↓ |  |
| Gyventojų, kurie jaučiasi saugūs Savivaldybės teritorijoje, dalis | proc. | 85 | 75 | ↓ | 2017 m. apklausos metu savivaldybės teritorijoje jautėsi saugiai 70 proc. gyventojų. |
| 02.05.01. | Produktas | Statinio priežiūros patikrinimo aktų skaičius | vnt. | 1310 | 1315 | ↑ |  |
| Įvykių, dėl kurių išieškota lėšų, dalis nuo visų užfiksuotų įvykių | proc. | 87 | 85 | ↓ |  |
| 02.05.02. | Produktas | Kauno miesto savivaldybės gyventojų, įtrauktų į bendruomenių veiklą seniūnijose, skaičius | vnt. | 2500 | 3470 | ↑ |  |
| Gyventojų pasitenkinimo seniūnijų teikiamomis paslaugomis ir veikla indeksas | punktas | 7,70 | 8,15 | ↑ | Tyrimo, atlikto 2017 m. reikšmė buvo 7,6, tad lyginant su 2017 m., gyventojų pasitenkinimas pakito teigiama prasme |

Sumanios ir pilietiškos visuomenės ugdymo programos priemonių vykdymo ataskaita pateikta 2 priede.

**03 Darnaus teritorijų ir infrastruktūros vystymo programa**

03.01. Tikslas.Kurti efektyvią ir modernią inžinerinio aprūpinimo infrastruktūrą

03.01.01. Uždavinys. Atnaujinti ir plėsti vandens tiekimo ir nuotekų tvarkymo infrastruktūrą

03.01.02. Uždavinys. Didinti energetikos sistemų ir energijos suvartojimo efektyvumą

|  |  |  |  |  |  |  |  |
| --- | --- | --- | --- | --- | --- | --- | --- |
| **Vertinimo kriterijaus:** | | | | **2019 m.** | | **Vertinimas** | **Pastabos** |
| **kodas** | **rūšis** | **pavadinimas** | **mato vnt.** | **Planuo-tas** | **Pasiek-tas** |
| 03.01. | Rezultatas | Prisijungusių prie nuotekų tinklų gyventojų santykis su visais turinčiais galimybę prisijungti prie tinklų | proc. | 96,48 | 97,03 | ↑ |  |
| Santykiniai šilumos nuostoliai Kauno miesto šilumos teikimo tinkle | proc. | 15,54 | 16,40 | ↑ |  |
| Prisijungusių prie vandentiekio tinklų gyventojų santykis su visais turinčiais galimybę prisijungti prie tinklų | proc. | 97,70 | 97,80 | ↑ |  |
| 03.01.01. | Produktas | Baseinų, iš kurių surenkamos paviršinės nuotekos, plotas | ha | 5642 | 5093 | ↓ |  |
| Gyventojai, kuriems sudarytos galimybės prisijungti prie nuotekų tinklų | vnt. | 155917 | 160081 | ↑ |  |
| Gyventojai, kuriems sudarytos galimybės prisijungti prie vandentiekio tinklų | vnt. | 158850 | 162974 | ↑ |  |
| 03.01.02. | Produktas | Renovuotų šilumos tiekimo tinklų ilgis | km | 12,80 | 11,74 | ↓ |  |
| Vidutinio elektros energijos sunaudojimo vienam šviestuvui kiekis | kwh | 390,00 | 407,52 | ↑ | Lyginant su 2018 m. vidutinio elektros energijos sunaudojimo vienam šviestuvui kiekis sumažėjo |
| Renovuotų šilumos tinklų dalis nuo visų tinklų | proc. | 32 | 34,50 | ↑ |  |

03.02. Tikslas. Plėtoti kokybišką ir saugią susisiekimo infrastruktūrą

03.02.01. Uždavinys. Užtikrinti kokybišką susisiekimo infrastruktūrą

03.02.02. Uždavinys. Plėtoti visuomeninio ir bevariklio transporto sistemas

|  |  |  |  |  |  |  |  |
| --- | --- | --- | --- | --- | --- | --- | --- |
| **Vertinimo kriterijaus:** | | | | **2019 m.** | | **Vertinimas** | **Pastabos** |
| **kodas** | **rūšis** | **pavadinimas** | **mato vnt.** | **Planuo-tas** | **Pasiek-tas** |
| 03.02. | Rezultatas | Kelių eismo įvykių Savivaldybėje skaičius | vnt. | 430,00 | 406,00 | ↓ |  |
| Kelionių dviračiais dalis nuo visų kelionių | proc. | 4,00 | 4,00 | ○ |  |
| Kelionių viešuoju transportu dalis nuo visų kelionių | proc. | 25,00 | 25,00 | ○ |  |
| Kelionių pėsčiomis ir kitomis rūšimis dalis nuo visų kelionių | proc. | 28,00 | 28,00 | ○ |  |
| Kelionių privačiais automobiliais dalis nuo visų kelionių | proc. | 43,00 | 43,00 | ○ |  |
| Gyventojų pasitenkinimo viešojo transporto organizavimu Savivaldybėje indeksas | punktas | 6,90 | 8,00 | ↑ |  |
| 03.02.01. | Produktas | Eismo įvykiuose sužalotų ir žuvusių asmenų skaičius | vnt. | 530 | 471 | ↓ |  |
| Savivaldybėje naujai nutiestų ir sutvarkytų gatvių plotas | kv. m | 754200 | 726000 | ↓ |  |
| Panaikintų juodųjų dėmių skaičiaus pokytis nuo tais metais nustatytųjų | proc. | 80 | 100 | ↑ |  |
| 03.02.02. | Produktas | Savivaldybės viešuoju transportu vežtų keleivių skaičius | vnt. | 83000000 | 79559499 | ↓ |  |
| Dviratininkų srauto pokytis Kauno mieste palyginti su praėjusiais metais | proc. |  |  |  | 2020 m. planuojama parengti studiją |

03.03. Tikslas.Palaikyti saugią ir švarią aplinką, efektyviai tvarkyti atliekas

03.03.01. Uždavinys. Saugoti ir tausoti aplinką, plėtoti efektyvų komunalinių atliekų tvarkymą

|  |  |  |  |  |  |  |  |
| --- | --- | --- | --- | --- | --- | --- | --- |
| **Vertinimo kriterijaus:** | | | | **2019 m.** | | **Vertinimas** | **Pastabos** |
| **kodas** | **rūšis** | **pavadinimas** | **mato vnt.** | **Planuo-tas** | **Pasiek-tas** |
| 03.03. | Rezultatas | Atliekų, patekančių į savartyną, kiekis | proc. | 40 | 43 | ↑ |  |
| Rūšiuojamų komunalinių atliekų dalis nuo visų surinktų atliekų kiekio | proc. | 60 | 57 | ↓ |  |
| 03.03.01. | Produktas | Surinktų perdirbti žaliavų dalis nuo visų buityje susidariusių atliekų | proc. | 39 | 36 | ↓ |  |
| Sutvarkytų ir pritaikytų žaliųjų plotų dalis nuo visų žaliųjų plotų Kauno mieste | proc. | 2 | 2 | ○ |  |

03.04. Tikslas. Darniai planuoti miesto teritoriją, kurti kokybišką gyvenamąją aplinką

03.04.01. Uždavinys. Planuoti miesto teritorijų ir infrastruktūros plėtrą

03.04.02. Uždavinys. Gerinti gyvenamąją aplinką ir viešąją infrastruktūrą

|  |  |  |  |  |  |  |  |
| --- | --- | --- | --- | --- | --- | --- | --- |
| **Vertinimo kriterijaus:** | | | | **2019 m.** | | **Vertinimas** | **Pastabos** |
| **kodas** | **rūšis** | **pavadinimas** | **mato vnt.** | **Planuo-tas** | **Pasiek-tas** |
| 03.04. | Rezultatas | Kauno miesto gyventojų, vertinančių miesto gyvenamąją aplinką ir viešąją infrastruktūrą teigiamai, dalis | proc. | 70 | 74 | ↑ | Lyginant su 2017 m. atlikto tyrimo duomenimis, pasitenkinimo pokytis yra teigiamas |
| 03.04.01. | Produktas | Nekilnojamo turto registre įregistruotų žemės sklypų plotas | ha | 10300 | 11010 | ↑ |  |
| Nekilnojamo turto registre įregistruotų žemės sklypų ploto pokytis | proc. | 1 | 1 | ○ |  |
| 03.04.02. | Produktas | Investicijos į viešosios infrastruktūros atnaujinimą tenkančios vienam Kauno miesto gyventojui | Eur | 30,00 | 36,09 | ↑ |  |
| Atnaujintų viešųjų erdvių dalis nuo visų numatytų atnaujinti | proc. | 40 | 40 | ○ |  |

Darnaus teritorijų ir infrastruktūros vystymo programos vykdymo priemonių ataskaita pateikta 3 priede.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_